Врачански Балкан (природен парк)
Тази статия е за природния парк. За планината вижте Врачанска планина.

„Врачански Балкан“ е природен парк в България.

Местоположение 
Намира се във Врачанската планина (част от Западна Стара планина) и включва по-голямата част от Врачанската планина (заедно с Лакатнишките и Черепишките скали в Искърското дефиле), разположена между Предбалкана и основната старопланинска верига, както и територията на няколко села и на град Враца, от който получава името си.

Площта на парка е 30 130 хектара в землищата на Враца, Монтана, Криводол, Вършец и Своге.

Статут 
Обявен за природен парк със Заповед № 1449/12 декември 1989 г. на Комитета по опазване на околната среда. От месец март 1997 г. е защитен обект с международно значение. В регистрите на Международния съюз за защита на природата (IUCN) паркът е отнесен към пета категория „Защитени ландшафти и природни паркове“.

Флора и фауна 
В Природния парк „Врачански Балкан“ са установени над 700 вида висши растения (близо 1/5 от флората на България). 56 вида са обявени за редки и защитени от изчезване, а 26 вида са защитени от Закона за защита на територията.

От срещаните в природния парк животни 138 вида са защитени от ЗЗП. От тях 21 вида са вписани в Червената книга на България. Висока е ценността на безгръбначната фауна и дневните грабливи птици, между които черен щъркел, египетски лешояд, скален орел, бяло-опашат мишелов и др.

Геоложки строеж 
Голяма част от територията на парка е с карбонатни скали от триаски и юрски варовици, напукани по всички възможни посоки. Има около 500 пещери и пропасти.

Резервати 
 Врачански карст

Защитени местности 
 Боров камък
 Веждата
 Връх Вола
 Лакатнишки скали

Забележителности 
 Вратцата
 Леденика
 Новата пещера
 Ритлите
 Темната дупка

Галерия

Източници

Външни препратки 
 
 Природен парк „Врачански Балкан“ – официален сайт на Дирекцията
 Снимки и пътепис с историческа информация от Природен Парк Врачански Балкан

Природни паркове в България
Орнитологично важни места в България
Област Враца
Област Монтана
Софийска област